Diari Oficial de la Generalitat Valenciana


Sumari del DOGV 5262, del 19-05-2006 (2006/4934)

RESOLUCIÓ de 26 d'abril de 2006, de la Conselleria de Cultura, Educació i Esport, per la qual es concedeixen premis als llibres millor editats a la Comunitat Valenciana.
-------------------------------------------------------------------------------------------------------------------------------------------------------------------------

### Dades del document

Número de DOGV
:   5262

Data del DOGV
:   19-05-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/4934


Organisme emissor
:   Conselleria de Cultura, Educació i Esport

Tipus de document
:   Resolució

RESOLUCIÓ de 26 d'abril de 2006, de la Conselleria de Cultura, Educació i Esport, per la qual es concedeixen premis als llibres millor editats a la Comunitat Valenciana. [2006/F4934]  
Per Ordre 13 de desembre de 2005, de la Conselleria de Cultura, Educació i Esport (DOGV núm. 5176, de 13 de gener de 2006), es convocà la concessió de premis als llibres millor editats a la Comunitat Valenciana.  
Finalitzat el termini de presentació de sol·licituds, acompanyades de la corresponent documentació, es constituí la comissió prevista a la base quinta de l'esmentada convocatòria, la qual ha elevat la proposta corresponent.  
En virtut de les competències transferides a la Generalitat Valenciana en matèria de cultura pel Reial Decret 3066/1983, de 13 d'octubre; segons l'article 76 de la Llei 5/1983, de 13 d'octubre, de Govern Valencià, i conforme a l'esmentada convocatòria, he resolt:  
Primer  
Concedir als títols que se citen a continuació els premis als llibres millors editats en 2005 en les següents modalitats i les corresponents ajudes econòmiques, en concepte de transferències corrents, que solament podran finançar els títols de les obres que es detallen a continuació:  
Llibre de text en castellà millor editat  
Biología y Geología 4º ESO Comunidad Valenciana .Serie Supernova. (Edicions Voramar, SA).   
Import del premi: 3.000 euros.  
Beneficiaris: editor.  
Millor llibre valencià de 2005  
Caligrafía. Del signo caligráfico a la pintura abstracta. (Campgràfic Editor, SL).  
Import del premi: 6.000 euros.  
Beneficiaris: editor.  
Llibre en castellà millor il·lustrat  
Tres viajes. (Editilde)  
Import del premi: 3.000 euros.  
Beneficiaris: editor i il·lustrador al 50%.  
Llibre en castellà millor editat  
El coleccionista. (Empresa Editorial Tàndem Edicions).  
Import del premi: 3.000 euros.  
Beneficiaris: editor.  
Llibre de text en valencià millor editat  
Un món de sons / 2. (Editorial Marfil, SA).  
Import del premi: 3.000 euros.  
Beneficiaris: editor.  
Llibre en valencià millor editat  
Cèsar Borja. (Eliseu Climent i Corberà, Editorial Tres i Quatre).  
Import del premi: 3.000 euros.  
Beneficiaris: editor.  
Premi a la contribució a la normalització lingüística del valencià  
Diccionari escolar castellà-valencià, valencià-castellà. (Edicions Bromera, Empresa Editorial, SL).  
Import del premi: 3.000 euros.  
Beneficiaris: editor i autor al 50%.  
Llibre en valencià millor il·lustrat  
El laberint i la lluna. (Comercial Denes, SL).  
Import del premi: 3.000 euros.  
Beneficiaris: editor i il·lustrador al 50%.  
Segon  
Desestimar Pérez y Durá S.C., segons la base segona, apartat 6, de l'orde de convocatòria.  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar directament recurs contenciós administratiu, en els terminis i davant els òrgans que s'indiquen a continuació:  
a) El recurs de reposició s'interposarà davant el conseller de Cultura, Educació i Esport, en el termini d'un mes comptador des de l'endemà de la seua publicació.  
b) El recurs contenciós administratiu es plantejarà davant el Tribunal Superior de Justícia de la Comunitat Valenciana, en el termini de dos mesos comptadors des de l'endemà de la seua publicació.  
València, 26 d'abril de 2006.. El director general del Llibre i Biblioteques: Vicente Luis Navarro de Luján.